1. Khirhfa sinak hi zeiset dah a si? (What is being a Christian?)

Khrihfabu chung i zumtu tiah aa timi hi a tlang pi in phun 2 ah kan then lai.

i. Nu hrinnak in zumtu chungtel a simi (Borned / nominal Christians)

Hi group hi a fiannak in kan chim ah cun Pathian khamhnak a thei lo mi, a si lo le hrinthar lomi ti khawh a si. Pathian bia theih taktak le zum taktak nakin zumtu a simi si lo in nu le pa Khirhfa si ruang ah si sawhsawh ve kha a si. Hi ah hin phun 2 in then khawh a si rih. Phun khat cu Pathian dawtnak tkatak theih lo leng ah biaknak he aa hlat taktak pawl an si. Din ei hmangmi, pumh huamlo, biaknak lei cu zei ah ruah lo a phung men i chungtel a simi (Unreligious born/nominal Christians) an si. Cun phun 2nak cu Pathian biatak thei lo nain minung sinak in biaknak a uar mi, pum aa pe mi, le pumh le civui te hna kal a huam taktak mi pawl an si (Religious born/nominal Christian)

ii. Pathian dawt a thei taktak mi (Believed/genuine Christian)

Hi Group hi a hrinthar mi an si i nu le pa ruang ah si loin zumhnak ruang in biaknak chung ah aa telmi an si. Hi ah hin phu 2 in then khawh a si ve. Phu 1 cu Pathian dawtnak a thei na in or a hrinthar nain a thang lomi (Un-matured or carnal believed/genuine Christian) ti an si. Mah le Pathian i pehtlaihnak ahcun i lomh ngai ko, thangthat zong thawn ngai ko nain nun ah a thang lomi or nun ah a langh tlawmmi pawl an si. Phu 2 nak cu hrinthar mi a si i a thang lengmang mi (Gradually matured or spiritual believed/genuine Christian) ti a si. Group in kan then lai.

4 3 2 1

|  |  |  |  |
| --- | --- | --- | --- |
| Zumhnak in si loin min tel sawhsawh i biaknak ah aa pe lomi pawl | Zumhnak in silo, nain taksa duhnak in a aa pe ngaimi pawl | Zumhnak bak in a si ko nain a thang lo or titsa nun nih ukmi hna | Zumhnak bak in a si leng ah a duhsah tein a thangmi hna |

Hi thenmi hi thleidannak caah si loin kan sining fiannak caah a si. Group pa khat hnu pakhat in sining le a herhmi kan fian ter lai.

Group 4

1. Bible chung ah kan hmuh mi hna cu;

* Ngun Khuai kawltu pawl ( Tax Collectors) Matt 11:19
* Hlawhhlang pawl (Prostitutes)
* Damiah/

1. Tuchan ah hmuhmi

* Laimi mino tamtuk an um
* Upa zong tamtuk an um

1. Hi minung pawl Khri h he an tonning

* Zakia (Zacchaeus) Luk19:1-10
* A sual lio ah tlaihmi nu (Woman caught in adultery) Jn 8:1-11
* Vailam cungah misual pa (A criminal) Luk 23:39-43)

1. Mi sual a kawltu Pathian a si.

* Miding 99 nakin misual 1 hmuh ah aa lawm Luk 15:7
* Ingaihchih le rinhanak a ngeimi a hmu tu a si. Isai 30:15, 2 Kor 7:10, Luk 13:3

1. Hi hna caah Khirhfabu nih zeidah tuah a herh

* Khamhnak thawngtha theih ter hrimhrim a herh Rom 10:14-15
* Biakinn pahn lo an si caah Camp in Pathian bia chimhnak
* Khamhnak thawngtha theih khawhnak program phunphun tuah

Group 3

1. Bible chung ah kan hmuhmi hna

* Pathian thim lomi tukhal pawl Jer 23:9
* Pharisees/ Sadducees/ scribes
* Laymen in Cornelius Lam 10:

1. Nihin kan hmuh khawhmi

* Biatak thei lo le Bible awn ruang ah Tukhal rian atuanmi kan um len
* Biatak thei lo nain fimthiamnak ngeih ruang le rum ruang le minung lei lawng in fel ngai ruang ah Khirhfabu hruaitu rian pekmi zeimawzat
* Chunglei nun fiannak umlo bak nain biaknak le bu tanh taktak i pumh/civui ah hlawp tlo nagmi tampi kan um

1. Hi bantuk zumtu hi Jeush nih seitindah a hmuh hna

* Vamcung pennak he a hlat lo/ a niah ngaimi
* Vancung pennak chung ah le lo kutka ah dir in midang zong luhnak dantu
* Mi depde/chungchu lengnal/ …..

1. Hi bantuk minung pawl hi Khirh he an itonning

* Nicodemus Jn 3:
* Cornelius Lam 10
* Pentecost ni ah Peter nih biatak a chimnak thawng in Lam 2

1. Hi group pawl caah Khrihfabu nih a ruahding

* Khamnak kong he pehtlai in cawnpiaknak
* Bible study

Group 2

1. Bible chung ah kan hmuhmi hna

* Corinth Khrihfabu chung tel zeimaw pawl 1Kor 3:1-
* Galati mi zumtu hna cheu khat Galati 5
* Peter ralrin peknak 1 Pe 2:11-12
* James ralrin peknak Jam 1:4
* Johan ralrin peknak 1 Jn 5:18

1. Nihin kan dirhmun

* Pumpak Pathian he ipehtlaihnak aa lawm tuk nain midang a lawmh ter kho lo tu
* Bible a men a pe kho ngai nain midang ruahnak amen a pek kho lomi
* Biakinn chung in leng ah a chuak kho lomi
* A bia theihnak ah athang ngai nain zaa tlang nunah hawi ruah he a thang ti kho lomi

1. Hi bantuk pawl Khirh chung ah thannak hmaan ah a kal kho mi

* An ral caah thla an cam kho/ ngaih thiamnak an ngei kho ( Stephen Lam 6:11)
* Pathian bia ah an ral a tha nain an mah he aa khat lomi an doh hna lo Lam 4:20/ 5:41
* Pumh: thangthat, a bia ngaih, Thawngtha ngaih le Khrihfabu rian pekduhnak Lam 2:40-

1. Hi group pawl caah Khrihfabu nih ruahding

* Thannak phun phun he pehtlai in cawnnak ngeihding
* Tuan tinak lungput thannak ah program ngeigding
* Cell Group: bible study ngeih ding

Group 1

1. Bible chungah hmuhmi hna

* Lamkaltu hna; Peter, Johan, Paul, ……
* Zumtu hmasa hna; Lam 2
* James, Barnabas, ……

1. Khrihfa tuanbia thluan ah

* Church Father pawl; Polycarp, Augustine,
* Zwingli, Martin Luther, Calvin,
* Baptist tuanbia ah pa le pawl,

1. Nu tling pa tling an sinak

* Thlarau in an khat
* An rian ah hlawhtlinak an hmuh
* Tihtiang in zumhtlak in an nung

1. Hi pawl sinak ah a herhmi

* Pathian ah than
* Ruahnak khaupi in khuaruah
* Midang he ikomh khawh

2. Thlarau fa in Thlaraumi sinak

A. Biaknak (Religion) le Thlarau lei thil ah i zuamnak (Spirituality) kar an i dannak

Biaknak sullam: “Pathian zumhnak le biaknak le cu he pehtlaimi phung zulhnak le tuahnak” ti a si ko. Phung cu zumh daan le biak daan pawl a bikin ziaza lei aa tel mi kha a si ko. Thlaraumi sinak sullam: “Taksa lei siloin thlarau lei sining, a taktak a si mi thil ngeih le tlinh i zuamnak” ti a si. Phun dang in kan chim ah cun a thawng deuh mi le a tam deuhmi thlarau lei thil kha ruahnak le chimnak le tuahnak ah hmuh ter khawhnak ti a si ko. A fiannak bik cun Biaknak cu Pathian he i pehtlaihnak caah a herh mi zumhnak le tuahnak kha a si i Thlaraumi sinak nih cun vawllei thil nakin thlarau thil ruah le kalpi kha a si ko.

i. Biaknak kong ah i palh khawhmi ruahnak

Khrihfa hi Muslim, Buddhist le Hindu te hna bantuk in biaknak pakhat a si ve ko tilawng ruah ahcun a palh kho mi a si. Vancung khua kainak caah Khrih cawnpiaknak zumh le zulh a si ko ti hi ruah ding tampi a um. Cu ti tiang lawng kan zumh ahcun Biaknak ciocio kan i khat dihko ti khawh a si lai. Sihmanhsehlaw a hman mi Khirfa si cu Khrih cawnpiaknak zumh le tuah in sihmasa a silo i a mah Khrih kha pumpak khmhtu a cohlan zumh le cohlan in aa thawk mi a si caah cu bantuk cu biaknak dang ah a um le um lo ruah awk a um ngaingai fawn. Khrih he pumpak in i pehtlainak in aa thawk mi a si caah Khirhfa phung hi Biaknak phung a si lo. (Chriatianity is not religion)

ii. Thlarau lei thil i i zuamnak ah palh khawhmi ruahnak

Thlaraumi sinak ah tuah awk tampi a um i cu hna cu san a tlaihning aa khat dih ko ti ruah le, taksa in tuah tawn lo mi tuah, thlarau lei thil lawng ruah te hna hi thlaraumi sinak a herh bik ti ruah hi a palh mi a si. A hmaan mi thlaraumi sinak aa thawk nak cu Khirh he i pehtlaihnak a hman in hrinthannak comi Pathian thlarau in thawk kha a si. Biaphuan te hna langhnak hmuh te hna si rih lo in Kalati 5:22-23 ah thlarau in thawk mi theitlai ah a hung lang mi a si. A mah lawh lengmangnak Jn 4:24 le a mah lomi sinak (Conformed to His image) Rom 12:1-2 kha a si. Rome 12 zong tling deuh in a hnu ah kan langhter mi kan zoh than te lai.

Thlarau thianghlim tel loin biaknak mi sinak le thlarau theitlai in thawk loin thlarau thil uar tuknak hna hi Pathian he i pehtlaihnak ah aa palhmi an si.

iii. Biaknak lei ah lerhnak (Religiosity)

Biaknak phung pakhat kha a ning leng tiang in kauhter le nganter zuamnak khi a si. Mi pakhat zumhnak lonh in raltha ngai in a tak a si lo mi a tak bantuk in a chuah tertu a si. Lerhnak ti mi cu ningcang loin a si lole bible lonh in zumh luan le tuan luan khi a si.Hi bantuk in Pathian biaknak ningcang te a kal pi kho lo. Hi hi lerhnak hi Khrih he i pehtlaih taktak nun ngei lo in biaknak phung tanh tuknak in aa thawk bantuk in thlarau thil uartuknak le kal pinak zong ah a um mi a si. Khrih he pumpak i pehtlainak mit chinh pauh ah lerhnak nih a zulh zungzal. Khirh he pumpak pehtlainnak kilven daithlan in biaknak phung le rian biapi ah chiah sual lo ding a biapi tuk.

Lerhnak hi zei tin dah kan tei lai. Hmuh thiamnak (Perspectives)le papek thiamnak (Priority)hi a biapi tuk. Kan bawi Jesuh Khrih thangthat le a hnu zulh hi maw kan papek lai , Khrifabu rian le zulhphung tlinh hi dah kan papek lai? . Pathian mithmai tha hmuh duh le midang sin in upatnak hmuh duh ah maw a rian kan tuan?. Asi loah khamhnak le thiltha tampi a kan pek ruang i kan dawt ve ruang ah dah a rian kan tuan? Hmuhthiamnak le papek thiamnak hi a biapi tuk.

B. A hmanmi Khrihfa nun (Authentic Christian life)

A hmaanmi Khrihfa nunnak ah a herh taktakmi Biblening in tawite kan langhter lai.

1 . Nifate (Daily) kan un he a pehtlaimi a si (2Kor 4:16)

2. Pumpak (Personal) he a pehtlaimi a si (Rom 7:4, Kol1:27)

3. Pathian pehtlaihnak (Vertical)le a mah he I kawikomhnak he a tali mi a si (Jam 4:8, 1 Jn 1:3). Khirh ta sinak in (Kal 2:20, Kol 3:1-3)

4. A mah a dawtnak, a velngeihnak le a thawnnak uk ternak he a pehlaimi a si (2Kor 5:14, 1Jn 4:19, 1 Kor 4:19, Heb 13:20-21, Phi 2:13). Cu cu zumhnak in a lawng mi an si (Kol 2:6, 2Kor 5:7)

5. Khrih lawhnak he a pehtlaimi a si (2Kor 3:18, Eph 4:13)

6. Zumhwaktlak a nawl naihnak he a pehtlaimi a si (Eph 5:1, 1 Pe 1:14)

7. Theipar ngei a ruantuannak he a pehtlaimi a si (Jn 15:1-7) relnak pkhat hnu pakhat zoh ding

8. Midang he pehtlaihnak (Horizontal) hea pehtlaimi a si (Kal 5:6, 22)

9. Tuahmi pauh Pathian sunparnak ding he a pehtlaimi a si ( 1Kor 10:31)

2. Thlarau thil i i zuamnak (Spirituality)

A. Asullam ruahning

Sullam kong ah langhterning a tam ngaingai. Social Science pawl nih cun a thiangmi thil kawlnak a si. Minung nunnak i pathian thianhlimnak le thawnnak minung nunnak ah a thabik le aa dawhbik in a hung langh ding khi a kawltung a si tiah an ti. Waaijman (Professor, Nijmegen, Netherland) nih;

Hlan chan pi in zumhmi a sullam cu dohthennak (Reformation) than ter or pehzulh kha asi. Cu cu minung kan kokek sining or Khrih lawhnak pehzulh kha a si a ti ve. Khirhfa nih Khrih lawh i zuam. Cu bantuk in Judah biaknak nih torah, Buddhism nih Buddha, Islam nih Muhammad lawh zuam cio a si. Chanthar a hung phak tikah cun pumpak nunnak ah hmuhtonnak an hun sawh ter nain cu zong cu tharchuahnak (Transformation) pehzulh kha a si thiamthiam ko.

Tuanbia ti luan ah hin Liberalism, Feminist Theology le politics te hna he zong an pehtlaih ter len ve. Nihin zong ah thinlung damnak lei, ningcang loin umnak sarsiam lei, chungkar; nu le va kar hringtu le fale kar pethlaih that ternak lei he zong petliah ter dih a si cang.

B. Chan tiluan chung ah

kum zabu pa 5 hrawng ah hi biafang (Spirituality) hi aa thawk i chan lai (Middle) hrawng ah biatak te in a lar mi biafang a hung si. Bible ning cun Pathian nih minung nunnak a peknak le mah ruahnak hlawt i Tlarau nih kalpinak hi a sullam bik cu a si.

Kum zabu 11 ahcun Minung nunnak ah vawleithil duhnak le vawlei thil ah i nuamhnak hlawt le lungthin in Khirh muisam langhternak tiin a sullam a hun i thleng than. Muihnak thil a simi Khrifabu lei he pehtlai in thiltha in tei khawhnak a si.

Kum zabu 13 ah cun Thlarau lei thil banhnak sullam cu zatlangnun he an hun pehtlaih than hoi. Cu cu vawlei chawva uartuknak, vawlei thinlung tuk he nawlngeihnak, rumnak kha Khirfabu lei he pehtlaimi thil in doh le remhnak asi. Cun Thinlung lei sersiamnak zong an biapit ter fawn. Ruahnak, khuakhannak, thil hmuhkhawhnak te hna that ternak kha Thlaraumi sinak ah an hun biapit ter.

Kum zabu 17 le 18 ahcun a laivuang ruahnak a hung chuak than. Thlaraumi cu nunnak duhdim thukngai le kaungai i midang nakin a ngeimi kha a si than. A thuk deuh in zumhnak le lung awltawmnak um lo in cohlan khawhnak he an pehtlaih ter.

Hi chan ah cuaithlai ngai awk a si mi (Pathian lawng ah hrambunhnak (Theocentric), , Minung lawng ah hrambunhnak (Anthropocentric)le Khirh lawng ah hrambunhnak (Christocentric) tampi a um.

C. Chanthar ruahnak

Munung pumpak le sermi thil thatnak a sangbik ah chiahnak (Transcendentalism) a hung chuah than. Hi hi Harvard Divinity School ah fak piin an cawnpiak. A thawktu hi Ralph Waldo Emerson (1803-1882) a si. A tial mi ca lak ah minthang pakhat cu Mah le mah i bochnank (Self Reliance) a si. Minung thilti khawhnak in luatnak; minung nih zeizoang te hngalh khawhnak a ngei i minung nunnak le sermi thil an i then kho lo ti hi a dirpi. A cawnpiaknak muru cu minung pumpak thiltikhhawhnak a nganbik ( The infinitude of the private men) ti hi a si.

Kum zabu 19 thawk ka ah hi cawnpiaknak a pehzulh tu hna cu Heder te hna Schleiermacher te pawl an si. Hmuh tonmi chung in hngalhkhawhnak he Pathian biaknak kha biapi bikin an langhter. Pumpak i chuahkeh pimi thinlung in thil umtuning hngalh khawhnak hi biatka caah tahnak a hman mi a si (Individual’s instuition). A hun zultu ruahnak cu kan Pathian cu minung vialte a kan tlanhtu a si caah biatak cu Khirhfa zumhnak lawng ah silo in biaknak dang zong a um hrimhrim lai (Universalism) ti a si.

Vawlei ralpi 2nak a dih hnu ahcun Thlaraumi sinak le biaknak mi sinak an hun then than. Kum zabu 20 a donghnak lei tiang a thang ngaingai.

*Note: Emerson hi May 25 ah a chuak. A pa cu Unitarian Pastor Rev. Wiiliam Emerson le Ruth Haskins an fa a si. January 11, 1829 ah ordained Boston’s Secon Church nih an pek. A ca tial tam pi lak ah Civil Liberties, Do it Yuoar self, Free love, Free thought le human Right te hna hi min thang an si.*

D. Chan titluan hoihin Thlarau thil i i zuamnak (Contemporary Spirituality)

Hi hi chanthar (New Age) Thlarau thil zuamnak ti zong in auh a si. Pathian ruahnak le minung ruahnak komh in hram bunhnak le duhdeuhmi thimnak (Alternative ideas) ti in ruahnak pahnih a hung um. Biakinn leng in thlarau thil zuamnak nih cun, “kei cu biaknak minung ka si lo, Thlaraumi” ka si ti hi a hun lar ter ngaingai. Mahte in thlaraumi si zuamnak hi a popular than. Minung nunnak thuk piin hngalh khawhnak hi chanthar minung nih uar nagi a si. Dawtnak, lungsaunak, inkhawhnak, remnak… etc tehna hi minung nih tuah khawh mi a si caah Pathian lei si loin minung lei in tlinh khawhmi a si. Chan tiluan hoih in Thlarau thil banhnak lei nih cun chunglei daihnak le lawmhnak hi pumnak zuamnak in thanter ding kha an cawnpiak.

Waaijman nih thlaraumi sinak ah tuah awk a langter mi cu;

1. Takpum lei in tuahning (Somatic practice); sumnak le zawr ternak hi a bia pi tuk. Sumnak nih pum thianhlimnak a chuak ter. Zawr ternak nih lungthin puamnak le pumpak i cawisanhnak a thumh. (Rawl ulhnak te hna)
2. Thinlung lei in tuahning (Psychological practice). Dai tein khuaruahnak (Meditation) in kawl ding
3. Zatlang nun ah tuahning (Social practice). Zapi sinah thutdir khawh le ngeihmi midang caah hmannak te hna in zuam ding a si.
4. Thlarau lei in tuahning (Spiritual). Keimah timi thinlung ah hrambunhnak (Ego-centeredness) hrawh le thianter nakin A thiang mi thil lei panhnak.